Tänavu 10. sünnipäeva tähistanud Arvamusfestival toob kokku Eesti inimeste ja ühiskonna jaoks tähendusrikkad teemad, et arendada arutlevat demokraatiat ja ühisloomes sündivaid lahendusi. Otsime oma meeskonda lisajõudu, kes viiks edasi kultuuri- ja ruumiloome tegevusi.
#000001
panna kokku ja viia ellu arutelude programmi toetav kultuuriprogramm;kujundada sisuprogrammi toetav festivali ruum.
#000003
Kultuuriprogramme on meil läbi aastate olnud väga erinevas mahus ja erineva sisuga. Seda, milline tuleb järgmise aasta programm, planeeriksime juba koos Sinuga. Oodatud on kõik ägedad mõtted, mille elluviimine toetaks laiemalt festivali eesmärke ja sisu.
#000004
Ruumiloome ülesande puhul eeldame, et suudad näha Arvamusfestivali kui tervikut ja tagada, et selle sisu ja vorm on omavahel kooskõlas. Sa ei pea olema arhitekt ega kasutajakogemuse disainer (kuigi need kogemused tulevad kindlasti kasuks!), kuid Sul võiks olla ruumilise mõtlemise oskus.
#000005
Kõiki neid ülesandeid ei pea Sa ellu viima üksi – Arvamusfestivalil on suur vabatahtlike ja kaasamõtlejate võrgustik ning aitame Sul luua ka enda tööd toetava vabatahtlike meeskonna. Lisaks oleksid kultuuriprogrammi ja ruumiloome kuraatorina osa ka festivali tuumikmeeskonnast, mille eesmärk on kogu festivali korraldust eest vedada ja selle tuleviku visiooni luua. Osaledes tuumikmeeskonna töös oled alati kursis festivali korraldamise viimase seisuga ja saad täita oma ülesandeid parimal võimalikul viisil.
#000006
Koostööd alustaksime sobiva inimesega esimesel võimalusel, kuid mitte hiljem kui jaanuaris. Eeldame, et oled valmis Arvamusfestivali tiimi liige olema vähemalt 2023. aasta festivali lõpuni.
#000011
Töö täpse sisu ja mahu lepime sobiva kandidaadiga kokku vastavalt tema soovidele ja võimalustele. Kindlasti ootame, et osaleksid tuumiku koosolekutel kaks korda kuus, kuid aeg, mis kulub kultuuriprogrammi ja ruumiloome tegevustele, sõltub suuresti Sinu enda visioonist ja võimekusest.
#000012
Oled huvitatud, kuid pole päris kindel, kas Sinu ootused kattuvad meie omadega? Võta ühendust Arvamusfestivali eestvedaja Kaspar Tammistiga ja aruta oma küsimused läbi! 5801 0018 või kaspar.tammist@arvamusfestival.ee.
#000013
“Nende inimestega koos tegin ma ükskord Arvamusfestivali!” on lause, mida sajad inimesed saavad Arvamusfestivali pildigaleriid vaadates rahulolu ning uhkusega öelda, sest Arvamusfestival saab teoks just tänu vabatahtlike tööle.
#000016
Ole osa Arvamusfestivalist - iga päev!
#000017